L'alcalde de Sagunt i la delegada de Promoció Econòmica i Industrial es reunixen amb ASECAM i empresaris de la localitat
30 d’octubre 2019

![](/media/4zra30pe/35-cuerpo_img_7408.jpg)  

L'alcalde de Sagunt, Darío Moreno, i la delegada de Promoció Econòmica i Industrial, María José Carrera, es van reunir ahir en la seu de Zuvamesa amb la presidenta de l'Associació d'Empresaris del Camp de Morvedre (ASECAM), Cristina Plumed, i amb els representants de Lafarge, Gonvarri, Saggas, Fertiberia, ArcelorMittal, Naturgy, Profiltek, Zuvamesa, Crown Holdings i Air Liquide. Durant la trobada, els empresaris han mostrat les seues inquietuds i les problemàtiques que tenen actualment.

![](/media/iwlpuw51/35-cuerpo_img_7401.jpg)  

L'alcalde de Sagunt, Darío Moreno, ha destacat la importància d'esta reunió “**perquè és molt important que hi haja un comunicació fluïda entre les empreses i l'ajuntament per a entendre quines són les seues necessitats i que puguen continuar invertint, formant personal i apostant per la nostra ciutat**”. En esta sessió, organitzada per ASECAM, s'ha parlat d'assumptes relacionats amb les infraestructures com la connexió ferroviària i els accessos a Parc Sagunt, així com d'alguns apartats més locals i en com pot ajudar-les l'ajuntament, com per exemple en aspectes de formació o de divulgació de quin és la labor que fa la indústria i el treball i l'important que és per a l'economia local. “**En definitiva**, recalca l'alcalde, **crec que ha sigut molt positiu i aspirem a continuar treballant conjuntament. El clima ha sigut molt bo i això és el que volem aconseguir durant estos següents anys, que la indústria i l'administració local vagen de la mà aconseguint que Sagunt siga una font d'atracció d'inversions i que ens permeta convertir-nos en un nucli essencial a nivell econòmic en l'Estat espanyol**”.​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-la-delegada-de-promocio-economica-i-industrial-es-reunixen-amb-asecam-i-empresaris-de-la-localitat/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-la-delegada-de-promocio-economica-i-industrial-es-reunixen-amb-asecam-i-empresaris-de-la-localitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-la-delegada-de-promocio-economica-i-industrial-es-reunixen-amb-asecam-i-empresaris-de-la-localitat/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-la-delegada-de-promocio-economica-i-industrial-es-reunixen-amb-asecam-i-empresaris-de-la-localitat/)